stanford-oval/wikipedia huggingface dataset:
עוגת באנט
עיצוב

עוגות באנט אינן תואמות אף מתכון בודד; במקום זאת, המאפיין שלהן הוא צורתן. בדרך כלל יש לתבנית באנט צדדים מחורצים, אך אלמנט העיצוב המכונן ביותר שלה הוא הצינור המרכזי או "הארובה" שמשאירים חור גלילי במרכז העוגה. העיצוב מאפשר לחלק גדול יותר מהתערובת לגעת במשטח התבנית מאשר בתבנית עגולה ופשוטה, ועוזרת לספק חלוקת חום מהירה ואחידה יותר במהלך האפייה. הצורה דומה לזו של עוגת קוגלהוף אבל שונה ממנה בכך שאינה משתמשת במתכון ייחודי לקוגלהוף ולעיתים קרובות אינה עמוקה ודקורטיבית כמוה. לעיתים היא דומה בצורתה לבבקה המזרח אירופית, המתוארכת מראשית המאה ה-18 של פולין.
כיום, אין מתכון ייחודי ל"עוגת באנט". ניתן לאפות כל דבר בתבנית בסגנון באנט. עיצוב התבנית בסגנון העגול, התרחב מעבר לטבעת המחורצת המקורית לעיצובים בצורות שונות וכולם עם החור הנדרש במרכז התבנית. היות שקשה למרוח קרם חמאה על עוגה טבעתית, עוגות באנט בדרך כלל מצופות אבקת סוכר או טפטוף מזוגג. במתכונים שתוכננו במיוחד לתבניות באנט יש לרוב מילוי אפוי כגון תפוחים או כל פרי אחר.
הדרך להצלחה

האנשים שהפכו את עוגת הבאנט לפופולרית, הם איש העסקים האמריקני ח. דייוויד דלקוויסט ואחיו מארק ס. דלקוויסט, שהקימו יחד את חברת כלי הבישול Nordic Ware שבסיסה בסנט לואיס פארק, מינסוטה. בסוף שנות ה-40 של המאה ה-20, רוז ג'ושוע ופני שאנפילד, חברות אגודת הדסה היהודית-אמריקאית ממיניאפוליס שבמדינת מינסוטה, פנו לדאלקוויסט ושאלו אם הוא יכול לייצר גרסה מודרנית לתבנית קוגלהוף, במקום התבנית המקורית שיוצרה מברזל יצוק. דלקוויסט ומהנדס החברה דון ניגרן עיצבו גרסת אלומיניום יצוק שאותה ייצרה Nordic Ware בכמות קטנה בשנת 1950. כדי שיוכלו לקבל זכויות יוצרים לשם התבנית, הוספה האות "t" למילה "Bund". מספר קטן מהתבניות המקוריות שוכנות כעת באוסף סמית'סוניאן.
בתחילת דרכה, לא זכתה תבנית הבאנט להצלחה רבה, עד כי Nordic Ware שקלה להפסיק את ייצורה. התבנית החלה להימכר במספרים גדולים יותר, כאשר בשנת 1963 הוזכרה בספר הבישול New Good Housekeeping CookBook, אך לא זכתה לפופולריות אמיתית עד 1966, או אז עוגת באנט בשם "מנהרת הפאדג'", שנאפתה על ידי אלה הלפריך, זכתה במקום השני בתחרות האפייה השנתית של פילסברי ובפרס של כ-5,000 דולר. הפרסום שהתקבל הביא ליותר מ-200,000 הזמנות עבור תבניות באנט, והובילו עד מהרה לכך שתבנית באנט עלתה על תבנית Jell-O שהייתה עשויה מפח, כתבנית הנמכרת ביותר בארצות הברית. בשנות השבעים פילסברי קיבלה רישיון לשם Bundt מ- Nordic Ware ובמשך זמן מה מכרה מגוון של תערובות עוגות באנט.
עד כה נמכרו בצפון אמריקה למעלה מ־60 מיליון תבניות באנט על ידי חברת Nordic Ware.
ראו גם

עוגת מזון מלאכים
קוגלהוף
סיר פלא
המפלגה הקומוניסטית של הודו

ערך זה עוסק במפלגה המקורית. אם התכוונתם לפלגים שהתפצלו ממנה, ראו .
| --- | --- |

 מדינה:  הודו הבריטית, הודו
 מנהיגים:  D. Raja 
 תקופת הפעילות:  26 בדצמבר 1925 – הווה (98 שנים)
 אידאולוגיות:  קומוניזם, מרקסיזם 
 שיא כוחה:  29 (הלוק סבהה השלישי)
 שפל כוחה:  1 (הלוק סבהה ה-16)
 מטה:  ניו דלהי 
 מיקום במפה הפוליטית:  שמאל
 צבעים רשמיים:  אדום 
 נציגויות בפרלמנטים
 לוק סבהה:  2 / 543
 רג'יה סבהה:  2 / 245
 communistparty.in
 
המפלגה הקומוניסטית של הודו (באנגלית: Communist Party of India‏ (CPI)) היא מפלגה קומוניסטית בהודו. המפלגה הייתה מפלגת האופוזיציה העיקרית בהודו בשנות החמישים והשישים של המאה העשרים.
תוצאות בחירות

| הלוק סבהה> שנה | הלוק סבהה> מושבים | הלוק סבהה> שינוי | הלוק סבהה> קולות | הלוק סבהה> אחוז |
| --- | --- | --- | --- | --- |
| 1951–52 | 16 / 489 |  | 3,487,401 | 3.29% |
| 1957 | 27 / 494 | 11 | 10,754,075 | 8.92% |
| 1962 | 27 / 494 | 2  | 11,450,037 | 9.94% |
| 1967 | 23 / 520 | 6  | 7,458,396 | 5.11% |
| 1971 | 23 / 518 |  | 6,933,627 | 4.73% |
| 1977 | 7 / 542 | 16 | 5,322,088 | 2.82% |
| 1980 | 10 / 529 | 3 | 4,927,342 | 2.49% |
| 1984 | 6 / 541 | 4  | 6,733,117 | 2.70% |
| 1989 | 12 / 529 | 6  | 7,734,697 | 2.57% |
| 1991 | 14 / 534 | 2  | 6,898,340 | 2.48% |
| 1996 | 12 / 543 | 2 | 6,582,263 | 1.97% |
| 1998 | 9 / 543 | 3  | 6,429,569 | 1.75% |
| 1999 | 4 / 543 | 5  | 5,395,119 | 1.48% |
| 2004 | 10 / 543 | 6  | 5,484,111 | 1.41% |
| 2009 | 4 / 543 | 6  | 5,951,888 | 1.43% |
| 2014 | 1 / 543 | 3  | 4,327,298 | 0.78% |
| 2019 | 2 / 543 | 1  | 3,576,184 | 0.58% |
| 2024 | 2 / 543 |  | 3,157,184 |  |
הערות שוליים

1 2  Vineet Kaitan D’mello, The United Socalist Front: The Congress Socalist Party and The Communist Party of India, Proceedings of the Indian History Congress vol. 73, 2012, עמ' 624–34‏, JSTOR 44156257
1 2 3 4  M. R. Masani, The Communist Party in India, Pacific Affairs vol. 24, no. 1, 1951, עמ' 18–38‏, JSTOR 3035427
↑  Rajnarayan Chandavarkar, "From Communism to ‘Social Democracy’: The Rise and Resilience of Communist Parties in India, 1920-1995.”, Science & Society vol. 61, no. 1, 1997, עמ' 99–106‏, JSTOR 40403607
↑  Savak Katrak, India’s Communist Party Split, The China Quarterly no. 7, 1961, עמ' 138–47‏, JSTOR 763327
↑  Sanjay Sharma, NCP, TMC and CPI lose national party status, AAP earns coveted tag, India Today, ‏10 באפריל 2023
| --- | --- |
בקרת זהויות :  NLI: 987007592312605171  GND: 8879-1  LCCN: n80004215  NDL: 00628244  VIAF: 157322917   WorldCat (עם VIAF): 157322917
נחל זנוח

| --- | --- |
אין תמונה חופשית
 מידע כללי
 מוצא:  עין מטע (he), מטע 
 גובה מוצא הנהר:  כ־600 מטרים
 יובלים:  נחל דולב, נחל מחסיה, נחל יעלה, נחל אזן, נחל המערה 
 שפך:  נחל שורק (he) 
 מדינות באגן הניקוז:  ישראל 
  (למפת השפלה מוגדלת) נחל זנוח(למפת השפלה רגילה) נחל זנוח(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל זנוח(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל זנוח
 
נַחַל זָנוֹחַ הוא נחל אכזב בשפלת יהודה, המהווה אחד מיובליו של נחל שורק.
ראשיתו של הנחל ברום של כ-600 מטרים מעל פני הים, במספר מעיינות למרגלות מושב מטע, ביניהם עין מטע. ממעיינות אלה עובר הנחל באפיק צר לאורך כ-5 ק"מ בכיוון מערב, מצפון לחורבת חנות ולשרידי דרך הקיסר.
בהמשך פונה הנחל צפונה, וממשיך כ-5 ק"מ לאורך תוואי כביש 3855, ממזרח לבית שמש ובסמוך למושב זנוח. בקטע זה מתחברים אל הנחל נחל אזן, נחל המערה, נחל דולב, נחל מחסיה ונחל יעלה, ולבסוף מתחבר הנחל לנחל שורק מצפון-מזרח לבית שמש.
שמו של הנחל הוא כשמה של העיר המקראית זָנוֹחַ שבשפלה, אשר שמה השתמר בח'רבת זאנוע, הסמוכה למושב זנוח, בקרבת הנחל.
מפלגת סמג'וואדי

| --- | --- |

 מדינה:  הודו 
 מייסד:  מולאיאם סינג ידאב
 מנהיגים:  Akhilesh Yadav 
 תקופת הפעילות:  4 באוקטובר 1992 – הווה (32 שנים)
 אידאולוגיות:  סוציאליזם דמוקרטי 
 מטה:  ניו דלהי 
 מיקום במפה הפוליטית:  שמאל
 ארגונים בינלאומיים:  הברית הפרוגרסיבית 
 נציגויות בפרלמנטים
 לוק סבהה:  37 / 543
 רג'יה סבהה:  3 / 245
 האספה המחוקקת של אוטר פרדש:  111 / 403
 www.samajwadiparty.in
 
מפלגת סמג'וואדי (בהינדי: समाजवादी पार्टी; בתעתיק: המפלגה הסוציאליסטית) היא מפלגה פוליטית בהודו שמרכזה באוטר פרדש.
היסטוריה

מפלגת סמג'וואדי הוקמה על ידי מולאיאם סינג ידאב באוקטובר 1992, שפרש מסמג'אוודי ג'נטה דאל (אנ'), אליה הצטרף כשמפלגת ג'נטה דאל התפלגה ב-1991.
לקראת הבחירות באוטר פרדש ב-1993 הקים ידאב קואליציה בין מפלגתו ומפלגת בהוג'אן סמג' הדלית, ויחד עם תמיכת האוכלוסייה המוסלמית באוטר פרדש, שחשה נרדפת בעקבות הריסת מסגד באבור בידי לאומנים הינדואים ב-1992, הצליחה המפלגה לזכות ברוב באספה המחוקקת של אוטר פרדש. הקואליציה החזיקה מעמד כשנה ומחצה, אך התמוטטה כשקומארי מאיאוואטי, מנהיגת בהוג'אן סמג', פרשה והקימה קואליציה חילופית בתמיכת מפלגת העם ההודית, דבר שהפך את המפלגות ליריבות חריפות.
בבחירות ללוק סבהה ב-1996 זכתה המפלגה ב-16 מושבים, והצטרפה לקואליציה שבהנהגת מפלגת ג'נטה דאל, ונשיא המפלגה מולאיאם סינג ידאב שימש כשר ההגנה במהלך שתי ממשלותיה מ-1996 עד 1998.
לאחר הבחירות באוטר פרדש ב-2002 הייתה המפלגה לגדולה ביותר באספה, אך לא עלה בידה להקים קואליציה עד לאחר נפילת קואליציית בהוג'אן סמג'-מפלגת העם ההודית באוגוסט 2003. ב-2007 שבה לאופוזציה לאחר ניצחון בולט של בהוג'אן סמג'.
בבחירות באוטר פרדש ב-2012 זכתה המפלגה לרוב מוחלט, והקימה ממשלה ללא צורך בקואליציה. נשיא המפלגה מולאיאם סינג ידאב ויתר על תפקיד ראש השרים, אותו מילא בנו אקילש ידאב (אנ'). המפלגה הובסה כליל בבחירות באוטר פרדש ב-2017, בהם זכתה ב-47 מושבים בלבד, ובבחירות ב-2022 גדלה במקצת.
אידאולוגיה

מייסד המפלגה, מולאיאם סינג ידאב, ראה במנהיג הסוציאליסטי ראם מנהור לוהיה (אנ') את הגורו הפוליטי שלו, ובמידה מסוימת מייצגת המפלגה את המסורת הסוציאליסטית של אוטר פרדש. המפלגה העצבה כמפלגה אנטי-מפלגת העם ההודית ואנטי-קונגרס כאחת.
ב-1998 ו-1999 התקרבה המפלגה לקונגרס הלאומי ההודי, אך סירבה לתמוך בסוניה גנדי לראשות הממשלה, בעקבות היותה לא-הודית במוצאה. ב-2003 חלה התרופפות נוספת בעמדתה, והמפלגה הייתה מוכנה לקבל את סוניה כראש ממשלת הודו.
תוצאות בחירות

| האספה המחוקקת של אוטר פרדש> שנה | האספה המחוקקת של אוטר פרדש> מושבים | האספה המחוקקת של אוטר פרדש> אחוזים | האספה המחוקקת של אוטר פרדש> שינוי | האספה המחוקקת של אוטר פרדש>  |
| --- | --- | --- | --- | --- |
| 1993 | 109 / 425 | 17.94% | חדש |  |
| 1996 | 110 / 425 | 21.8% | 1  |  |
| 2002 | 143 / 403 | 25.4% | 33  |  |
| 2007 | 97 / 403 | 25.4% | 46  |  |
| 2012 | 224 / 403 | 29.2% | 127  |  |
| 2017 | 47 / 403 | 22% | 174  |  |
| 2022 | 111 / 430 | 32.3% | 64  |  |
| לוק סבהה> שנה | לוק סבהה> מושבים | לוק סבהה> שינוי | לוק סבהה> מדינות |
| --- | --- | --- | --- |
| 1996 | 16 / 543 | חדש | אוטר פרדש |
| 1998 | 19 / 543 | 3  | אוטר פרדש |
| 1999 | 26 / 543 | 7  | אוטר פרדש |
| 2004 | 36 / 543 | 10  | אוטר פרדש (35) אוטרקהנד (1) |
| 2009 | 23 / 543 | 12  | אוטר פרדש |
| 2014 | 5 / 543 | 18  | אוטר פרדש |
| 2019 | 5 / 543 |  | אוטר פרדש |
| 2024 | 37 / 543 | 32  |  |
המפלגה מיוצגת באספה המחוקקת של מאדהיה פרדש, האספה המחוקקת של גוג'ראט והאספה המחוקקת של מהאראשטרה, אך אינה מהווה כוח פוליטי בולט באף אחת מהן.
הערות שוליים

1 2 3  A. K. Verma, Samajwadi Party in Uttar Pradesh, Economic and Political Weekly Vol. 39, No. 14/15, Apr. 3-16, 2004, עמ' 1509-1514‏, JSTOR 4414868
↑  1993 Vidhan Sabha / Assembly election results Uttar Pradesh (1947 - 1999), IndiaVotes
↑  1996 Vidhan Sabha / Assembly election results Uttar Pradesh (1947 - 1999), IndiaVotes
↑  2002 Vidhan Sabha / Assembly election results Uttar Pradesh (2000 Onwards), IndiaVotes
↑  2007 Vidhan Sabha / Assembly election results Uttar Pradesh (2000 Onwards), IndiaVotes
↑  2012 Vidhan Sabha / Assembly election results Uttar Pradesh (2000 Onwards), IndiaVotes
↑  2017 Vidhan Sabha / Assembly election results Uttar Pradesh (2000 Onwards), IndiaVotes
↑  2022 Vidhan Sabha / Assembly election results Uttar Pradesh (2000 Onwards), IndiaVotes
| --- | --- |
בקרת זהויות :  GND: 5177280-2  LCCN: no00007430  VIAF: 149764961   WorldCat (עם VIAF): 149764961
גג מנסארד

תרשים חתך של גג מנסארד ממוסגר עץ; לכל אחד מארבעת הפנים שלו יש אותו פרופיל.
גג מנסארד (באנגלית: Mansard roof), הנקרא גם גג צרפתי או גג שפה, הוא גג רב-שיפועי בסגנון קרסול סוס (Gambrel) רב-צדדי המאופיין בשני שיפועים בכל אחד מצלעותיו, כאשר השיפוע התחתון בזווית תלולה יותר מהעליון, ולעיתים קרובות בעל חלונות. קו מתאר הגג התלול והחלונות מאפשרים שטח ראוי לתוספת קומות מגורים (עליית גג), ומקטינים את הגובה הכולל של הגג עבור מספר נתון של קומות (אנ') ראויות למגורים. ייתכן שהשיפוע העליון של הגג לא ייראה ממפלס הרחוב במבט קרוב לבניין.
הדוגמה המוקדמת ביותר הידועה לגג מנסארד מיוחסת לפייר לסקו (אנ') בחלק ממוזיאון הלובר שנבנה בסביבות 1550. עיצוב גג זה זכה לפופולריות בתחילת המאה ה-17 על ידי פרנסואה מנסאר (1598–1666), אדריכל מתקופת הבארוק הצרפתי (אנ'). הסגנון הפך לאופנתי במיוחד במהלך תקופת האימפריה הצרפתית השנייה (1852–1870) של נפוליאון השלישי. המילה "מנסארד" באירופה (צרפת, גרמניה ובמקומות אחרים) משמשת גם לתיאור חלל עליית הגג או הגג עצמו, ולא רק צורת הגג, ולעיתים קרובות משתמשים בה באירופה במשמעות של "גג גמברל" (אנ').
גלריה

גג מנסארד על שאטו דה דמפייר, מאת ז'ול הארדואין-מנסאר, אחיינו של פרנסואה מנסאר
גגות מנסארד לאורך שדרת האוסמן בפריז שנבנו בתקופת האימפריה הצרפתית השנייה.
בית האדון הנחתך בשצ'צ'ין, פולין
בניין חברת ביטוח החיים גרמניה בניו יורק, נבנה בשנת 1911, עם גג מנסארד בן ארבע קומות.
הערות שוליים

↑  AMHER, 4th edition, 2000: mansard.
↑  "mansard". WordNet 3.0. Princeton University.
↑  Glossary, City of Rockville, Maryland, mansard – two slopes on each of its four sides; one part very steep and curved, often with dormers
↑  "Building Terms". Michael Roberts & Associates. Mansard: A roof made with slopes of different pitches, usually providing an upper floor of usable space within a roof structure.
↑  What is a Mansard Loft?
↑  Fleming, William. "Western architecture". Encyclopædia Britannica.
↑  Alexander, Francis. "Glossary - House Style Definitions". House Proud. Mansard: A hipped roof with two pitches; the lower is the steeper, while the pitch approaching the ridge is much gentler, sometimes almost flat. Associated with Second Empire architecture.
↑  "Mansard". Oxford English Dictionary (2nd ed.). 1997.
| --- | --- |
בקרת זהויות :  GND: 4275792-7  NKC: ph456976
ג'נטה דאל (מאוחדת)

| --- | --- |

דגל המפלגה
 מדינה:  הודו 
 תקופת הפעילות:  1999–הווה (כ־25 שנים)
 אידאולוגיות:  חילוניות, סוציאל-דמוקרטיה, סוציאליזם דמוקרטי 
 נציגויות בפרלמנטים
 לוק סבהה:  12 / 543
 רג'יה סבהה:  5 / 245
 האספה המחוקקת של ביהר:  45 / 243
 www.janatadalunited.org
 
ג'נטה דאל (מאוחדת) (בהינדי: जनता दल (यूनाइटेड)) היא מפלגה פוליטית בהודו, שמרכזה כיום הוא בביהר וג'הרקנד.
היסטוריה

ג'נטה דאל (מאוחדת) היא גלגול של מספר פלגים מהג'נטה דאל המקורית שהוקמה ב-1988. פלגים שונים פרשו מהמפלגה המקורית במהלך שנות התשעים, בהם מפלגת סמאטה של ג'ורג' פרננדס וניטיש קומאר, שפרשה ב-1994, והראשטריה ג'נטה דאל של לולו פרסד ידאב ב-1997. המפלגה התפצלה ב-1999, כשמנהיגי המפלגה החליטו לחבור לממשלת אטאל ביהארי ואג'פאיי השלישית, דבר שגרם לפרישת פלג שנקרא הגנטה דאל (חילונית) שבסיסה בקרנאטקה בראשות ה. ד. דווה גאודה. שארית המפלגה קיבלה את השם ג'נטה דאל (מאוחדת).
באוקטובר 2003 התמזגו הג'נטה דאל (מאוחדת), מפלגת סמאטה ומספר מפלגות נוספות למפלגה מאורגנת מחדש בשם ג'נטה דאל (מאוחדת). גורג' פרננדס, נשיא מפלגת סמאטה, מונה לנשיא המפלגה, בעוד שראד ידאב, נשיא הג'נטה דאל (מאוחדת) לפני האיחוד, היה למזכיר הוועדה הפרלמנטרית של המפלגה. המהלך נועד בין היתר כדי לאחד כוחות מול הקראשטריה ג'נטה דאל, שהייתה לגורם הדומיננטי בפוליטיקה של ביהר, ואף הצליחה להביא להדחת ניטיש קומאר מתפקיד ראש השרים במדינה למרות ניצחון דחוק בבחירות לאספה המחוקקת של המדינה במרץ 2000.
המפלגה הגיעה לשלטון בביהר ב-2005, לאחר שתי מערכות בחירות רצופות, הראשונה בפברואר והשנייה באוקטובר, כשבראשונה הייתה למפלגה השנייה בגודלה לאחר הראשטריה ג'נטה דאל אך הצליחה לחסום את דרכה מהקמת ממשלה, ובשנייה זכתה ברוב.
המפלגה פרשה מהברית הדמוקרטית הלאומית שבראשות מפלגת העם ההודית ביוני 2013, לאחר ההכרזה על נרנדרה מודי כמועמד המפלגה לראשות מממשלת הודו בבחירות ב-2014. ב-2015 הקימה המפלגה ברית עם הקונגרס הלאומי ההודי והראשטריה ג'נטה דאל לקראת הבחירות לאספה המחוקקת במדינה, אך ב-2017 פרשה ממנה ושבה לברית עם מפלגת העם ההודית. באוגוסט 2022 שבה המפלגה וניתקה את הברית עם מפלגת העם, כשהיא חוזרת לברית עם הקונגרס.
הברית עם הקונגרס נמשכה כשנה ומחצה, ובינואר 2024 שוב החליפה המפלגה צדדים וחזרה לברית עם מפלגת העם ההודית.
אידאולוגיה

המפלגה, כמו הג'נטה דאל, פועלת למען קידום ואפליה מתקנת לקאטסות הנמוכות ובני השבטים. דגל נוסף של המפלגה הוא פיתוח כלכלי.
תוצאות בחירות

| לוק סבהה> שנה | לוק סבהה> מושבים | לוק סבהה> מצביעים | לוק סבהה> אחוז | לוק סבהה> שינוי | לוק סבהה> מדינות |
| --- | --- | --- | --- | --- | --- |
| 1999 | 21 / 543 | 11,282,084 | 3.10% | חדש | ביהר (18) קרנאטקה (3) |
| 2004 | 8 / 543 | 9,144,963 | 2.53% | 13  | ביהר (6) לקשאדוויפ (1)  אוטר פרדש (1) |
| 2009 | 20 / 543 | 5,936,786 | 1.5% | 12  | ביהר (20) |
| 2014 | 2 / 543 | 5,992,281 | 1.08% | 18  | ביהר (2) |
| 2019 | 16 / 543 | 8,926,679 | 1.45% | 14  | ביהר (16) |
| 2024 | 12 / 543 | 8,039,663 |  | 2  | ביהר (12) |
| האספה המחוקקת של ביהר> שנה | האספה המחוקקת של ביהר> מושבים | האספה המחוקקת של ביהר> מצביעים | האספה המחוקקת של ביהר> אחוז | האספה המחוקקת של ביהר> שינוי | האספה המחוקקת של ביהר>  |
| --- | --- | --- | --- | --- | --- |
| 2000 | 21 / 243 | 2,396,677 | 6.5% |  |  |
| 2005 (פברואר) | 55 / 243 | 3,564,930 | 14.55% | 34  |  |
| 2005 (אוקטובר) | 88 / 243 | 4,819,759 | 20.46% | 33  |  |
| 2010 | 115 / 243 | 6,561,906 | 22.58% | 27  |  |
| 2015 | 71 / 243 | 6,416,414 | 16.8% | 44  |  |
| 2020 | 43 / 243 | 6,485,179 | 15.39% | 28  |  |
הערות שוליים

↑  SWAPAN DASGUPTA, Nitish Kumar's government in Bihar not outvoted as much as outmanoeuvred by Laloo Yadav, India Today, ‏19 במרץ 2000
↑  JD(U) ends 17-year-old alliance with BJP, quits NDA, טיימס אוף אינדיה, ‏16 ביוני 2013
↑  Rajdeep Sardesai, As Nitish Kumar breaks up with BJP yet again, what next for Bihar politics? Key takeaways, India Today, ‏9 באוגוסט 2022
↑  Why didn't BJP try to stop Bihar CM Nitish Kumar from leaving NDA alliance, Economic Times.India Times, ‏10 באוגוסט 2022
↑  Yudhajit Shankar Das, Nitish Kumar's ghar wapsi will be multibagger for BJP, India Today, ‏27 בינואר 2024
↑  Rohit Kumar Singh, Nitish Kumar sworn in as Bihar Chief Minister of NDA, assumes post for 9th time, India Today, ‏28 בינואר 2024
↑  Sushim Mukul, How BJP has demolished the caste card, made RJD, JD(U) restless, India Today, ‏25 בינואר 2024
קרם ברולה

| --- | --- |

 
 מאכלים
 סוג:  custard pudding 
 מוצא:  צרפת 
 מרכיבים עיקריים:  ביצה 
 
קרם ברולה
צילום תקריב של קרם ברולה
קרם בְּרוּלֶה (צרפתית: Crème brûlée‏, "קרם שרוף") הוא קינוח מפורסם מהמטבח הצרפתי.
מהות הקינוח

הברולה מורכב מקרם וניל אפוי, המצופה בסוכרוז או בסוכר חום, אשר הופך לקרמל פריך בזכות חשיפה קצרה לחום גבוה (לרוב באמצעות להביור גז). במתכון הקלאסי נעשה שימוש בקרם אנגלז הנתון בתבניות קטנות, ונאפה על גבי תבנית שבה מים רותחים (אמבט מרים) עד להתייצבות הקרם. את הקרם נהוג להגיש קר, כאשר זיגוג הסוכר העליון חם.
ישנן גרסאות של המאכל בהם משולהב אלכוהול על גבי המאכל בעת הגשתו.
מקור הקינוח

מקורו של הקינוח בצרפת במאה ה-17. הופיע לראשונה בספר מתכונים של Francois Massialot.
ראו גם

קרמה קטלנה
דראווידה מונטרה קזגאם

| --- | --- |

 מדינה:  הודו 
 מייסד:  כ. מ. אננאדוראי 
 מנהיגים:  מ. ק. סטלין 
 תקופת הפעילות:  17 בספטמבר 1949 – הווה (75 שנים)
 אידאולוגיות:  רגיונליזם כלכלי לאומיות טמילית סוציאל-דמוקרטיה חילוניות
 נוצרה מתוך:  דראווידר קזגאם
 מטה:  צ'נאי 
 מיקום במפה הפוליטית:  שמאל למרכז-שמאל
 נציגויות בפרלמנטים
 לוק סבהה:  22 / 543
 רג'יה סבהה:  10 / 245
 האספה המחוקקת של טמיל נאדו:  133 / 234
 www.dmk.in
 
דראווידה מונטה קזגאם (בטמילית: திராவிட முன்னேற்றக் கழகம்; מילולית: הליגה המתקדמת הדראווידית; ידועה כ-DMK‏ (Dravida Munnetra Kazhagam)) היא מפלגה פוליטית טמילית-הודית שמרכזה בטאמיל נאדו, בה נכון לאוקטובר 2024 היא מפלגת השלטון, ובפודוצ'רי.
היסטוריה

דראווידה מונטה קזגאם יונקת את שורשיה ממפלגת הצדק, מפלגה טמילית ואנטי-ברהמינית שהוקמה בנשיאות מדראס ב-1916 והפכה ב-1944 לדראווידר קזגאם. הדראווידר קזגאם פרשה ממערבות פעילה במערכת הפוליטית ההודית עקב תמיכתה במדינה עצמאית דראווינדית, אך מחלוקות פנימיות בין נשיא המפלגה פרייאר לבין מזכיר המפלגה כ. מ. אננאדוראי הביאו לפיצול במפלגה, ובספטמבר 1949 התפצל ממנה פלג בראשות אננאדוראי, שתמך במעורבות פוליטית פעילה והקים את דראווידה מונטה קזגאם.
המפלגה קראה להקמת מדינה דראווידית עצמאית עד למלחמת הודו–סין ב-1962, שגרמה להתעוררות לאומית ברחבי המדינה וגרמה למפלגה לפנות לפעילות פרו-טמילית במדראס וסרי לנקה, לצד התנגדות להפיכת ההינדי לשפת המדינה, בעיקר בדרום הודו.
המפלגה לא הריצה רשימת מועמדים רשמית עד 1962, למרות שמועמדים שונים שהזדהו עמה התמודדו כעצמאיים בבחירות. בבחירות לאספה המחוקקת של מדראס ב-1967 ניצחה המפלגה את הקונגרס הלאומי ההודי והייתה למפלגת השלטון במדראס, כשהיא המפלגה המקומית הראשונה שניצחה בבחירות מדינתיות בהודו. הניצחון נבע יותר מחולשת הקונגרס מאשר תמיכה בזהות טמילית. ממשלת המפלגה שינתה את שם המדינה לטאמיל נאדו ב-1969.
ב-1972 התפצלה המפלגה, כאשר אחד ממנהיגי המפלגה, מ. ג. רמצ'נדראן (אנ') פרש מהמפלגה והקים את אנה דראווידה מונטרה קזגאם הכלל הודית (AIAMDK), שהפכה ליריב הפוליטי העיקרי של המפלגה.
ב-1994 התפצלה מהמפלגה מרמולרצ'י דראווידה מונטרה קזגאם, שהוקמה לאחר שואיקו (אנ') אולץ לפרוש מהמפלגה לאחר שנראה כאיום על מ. ק. סטלין, בנו של מנהיג המפלגה מ. קרוננדי.
ברמה הלאומית המפלגה נדדה בין בריתות עם מפלגת העם ההודית לקונגרס.
תוצאות בחירות

| לוק סבהה> שנה | לוק סבהה> מושבים | לוק סבהה> שינוי | לוק סבהה> קולות | לוק סבהה> תוצאה |
| --- | --- | --- | --- | --- |
| 1962 | 7 / 508 | 5  | 2,315,610 | אופוזיציה |
| 1967 | 25 / 523 | 18  | 7,996,264 | אופוזיציה |
| 1971 | 23 / 521 | 2  | 8,869,095 | קואליציה |
| 1977 | 1 / 544 | 22  | 6,758,517 | אופוזיציה |
| 1980 | 16 / 529 | 15  | 10,290,515 | קואליציה |
| 1984 | 2 / 516 | 14  | 8,006,513 | אופוזיציה |
| 1989 | 0 / 531 | 2  | 8,918,905 | – |
| 1991 | 0 / 523 |  | 6,823,581 | – |
| 1996 | 17 / 543 | 17  | 14,940,474 | קואליציה |
| 1998 | 6 / 543 | 11  | 10,937,809 | אופוזיציה |
| 1999 | 12 / 543 | 6  | 12,638,602 | קואליציה |
| 2004 | 16 / 543 | 4  | 16,483,390 | קואליציה |
| 2009 | 18 / 543 | 2  | 12,929,043 | קואליציה |
| 2014 | 0 / 543 | 18  | 10,243,767 | – |
| 2019 | 24 / 543 | 24  | 14,363,332 | אופוזיציה |
| 2024 | 22 / 543 | 2  | 11,754,710 | אופוזיציה |
| האספה המחוקקת של טאמיל נאדו> שנה | האספה המחוקקת של טאמיל נאדו> מושבים | האספה המחוקקת של טאמיל נאדו> שינוי | האספה המחוקקת של טאמיל נאדו> קולות | האספה המחוקקת של טאמיל נאדו> אחוזים | האספה המחוקקת של טאמיל נאדו> תוצאה |
| --- | --- | --- | --- | --- | --- |
| 1962 | 50 / 205 | 37  | 3,435,633 | 27.10% | אופוזיציה |
| 1967 | 137 / 234 | 87  | 6,230,556 | 40.69% | ממשלה |
| 1971 | 184 / 234 | 47  | 7,654,935 | 48.58% | ממשלה |
| 1977 | 48 / 234 | 136  | 4,258,771 | 24.89% | אופוזיציה |
| 1980 | 37 / 234 | 11  | 4,164,389 | 22.1% | אופוזיציה |
| 1984 | 24 / 234 | 13  | 6,362,770 | 29.3% | אופוזיציה |
| 1989 | 150 / 234 | 116  | 9,135,220 | 37.89% | ממשלה |
| 1991 | 2 / 234 | 148  | 5,535,668 | 22.5% | אופוזיציה |
| 1996 | 173 / 234 | 171  | 14,600,748 | 53.77% | ממשלה |
| 2001 | 31 / 234 | 142  | 8,669,864 | 30.90% | אופוזיציה |
| 2006 | 96 / 234 | 65  | 8,728,716 | 26.50% | ממשלת מיעוט |
| 2011 | 23 / 234 | 73  | 8,249,991 | 22.40% | אופוזיציה |
| 2016 | 89 / 234 | 66  | 13,670,511 | 31.39% | אופוזיציה |
| 2021 | 133 / 234 | 44  | 17,430,179 | 37.7% | ממשלה |
מנהיגי המפלגה

עם הקמת המפלגה עמד בראשה כ. מ. אננאדוראי, שכיהן כמזכיר הכללי של המפלגה מספטמבר 1949 עד אפריל 1955 ומספטמבר 1960 עד מותו בפברואר 1969. בין אפריל 1955 וספטמבר 1960 היה ו. ר. נדוצ'זהאיין (אנ') מזכיר המפלגה. לאחר מות אננדוראי מונה מ. קרוננדי לנשיא המפלגה, תפקיד שנוצר אז והועמד בראשות המפלגה. קרוננדי שימש כנשיא המפלגה במשך כ-49 שנים. בינואר 2017, עקב חוליו של קרוננדי מונה בנו, מ. קרוננדי סטלין לנשיא המפלגה בפועל, ולאחר מותו באוגוסט 2018 תפס את מקומו כנשיא המפלגה.
הערות שוליים

↑  Y. M. Marican, The Genesis of the DMK, Asian Studies
↑  17th September 1949: Political Party Dravida Munnetra Kazhagam (DMK) was Founded, Maps of India
↑  1967: DMK becomes first regional party to form government, Frontline.the Hindu, ‏12 באוגוסט 2022
↑  Express Web Desk, From Ilaya Thalapathi to DMK chief, Stalin comes out of Karunanidhi’s shadows, The Indian Express, ‏28 באוגוסט 2018
| --- | --- |
בקרת זהויות :  NLI: 987007572097505171  ISNI: 0000 0001 0128 5851  LCCN: n81082600  VIAF: 150775078   WorldCat (עם VIAF): 150775078
רינה וייס

| --- | --- |

 לידה:  1937 (בת 87 בערך) 
 מדינה:  ישראל 
 עיסוק:  דוגמנית
 
רינה וייס-יעקבזון (נולדה בשנת 1937) היא דוגמנית עבר ישראלית.
ביוגרפיה

רינה וייס, ניצולת השואה, עלתה לישראל בגיל שתים עשרה. היא גדלה בקיבוץ כחלק מחברת נוער, היא החלה לעבוד כדוגמנית. בשנת 1956 השתתפה בתחרות מלכת היופי של ישראל, ונבחרה למקום השני. לאחר הזכייה הייתה אורחת כבוד בתצוגת אופנה שנערכה בקפה רוול שברחוב דיזנגוף.
היא יצגה את ישראל בתחרות מיס עולם לשנת 1956 בלונדון. במסגרת התחרות ביקרה עם המתמודדות הנוספות בבית עיריית לונדון, העיתונאים בממלכה המאוחדת שסיקרו את התחרות, התעניינו בה רבות עקב סיפור חייה. אחד מכתבי דיילי מירור ארגן פגישה בינה לבין אחד ממשחררי מחנה הריכוז ברגן-בלזן, בו הייתה בילדותה ביחד עם אמה. הוכתרה כסגנית שנייה, ובכך הייתה לישראלית הראשונה שזכתה בתואר עולמי.
לאחר מכן סיפרה בראיון, שהוצע לה להתנשק עם פטרה שירמן, הזוכה במיס עולם הגרמנייה, אך לאור האסוציאציה השלילית אודות גרמניה וילדותה בשואה, סירבה להצעה זו.
הערות שוליים

↑  אקמן, דבר, 27 ביוני 1956
↑  ומחוץ - היפיפיה מתעלפת, דבר, 26 באוקטובר 1956
↑  מלכת היופי הישראלית במקום השלישי בתחרות "מיס תבל", דבר, 17 באוקטובר 1956
↑  ברוריה אבידן-בריר ודליה בן-ארי, "לאשה", ואת הבגדים תביאו מהבית, באתר ynet, 31 בינואר 2001
↑  בשולי דברים -מעשה בנשיקה, דבר, 5 בדצמבר 1956
ערך זה הוא קצרמרבנושא ישראלים. אתם מוזמנים לתרום לוויקיפדיה ו.